Решение на Общия съд от 4 декември 2024 г. — Jula/EUIPO — Mula (Mula)
(Дело T-22/24)1
(Марка на Европейския съюз — Производство по възражение — Заявка за словна марка на Европейския съюз „Mula“ — Предходна словна марка на Европейския съюз „Jula“ — Относително основание за отказ — Член 8, параграф 1, буква б) от Регламент (EС) 2017/1001 — Съответни потребители — Визуално и фонетично сходство)
Език на производството: немски
Страни
Жалбоподател:Jula AB (Скара, Швеция) (представител: A. Hayn, адвокат)
Ответник: Служба на Европейския съюз за интелектуална собственост (представител: A. Ringelhann)
Друга страна в производството пред апелативния състав на EUIPO, встъпила в производството пред Общия съд: Mula GmbH (Берлин, Германия) (представители: H. Alt и T. Kühn, адвокати)
Предмет
С жалбата на основание член 263 ДФЕС жалбоподателят иска отмяната на решението на пети апелативен състав на Службата на Европейския съюз за интелектуална собственост (EUIPO) от 8 ноември 2023 г. (преписка R 134/2023-5).
Диспозитив
Отменя решението на пети апелативен състав на EUIPO от 8 ноември 2023 г. (преписка R 134/2023-5).
Всяка страна понася направените от нея съдебни разноски.
____________
1 ОВ C, С/2024/1560, 26.2.2024 г.